# Eclesiàstes

L'Eclesiastès o Cohèlet (hebreu, קֹהֶלֶת, Kohélet, "congregador"), també conegut com a Llibre del Predicador, és un llibre de l'Antic Testament de la Bíblia i del Tanakh, dintre del grup anomenat sapiencial o didàctic o Ketuvim, ja que el seu contingut és un recull de lleis i proverbis populars que van servir de guia als cristians i jueus. En l'ordenació de la Bíblia, l'Eclesiastès segueix els Proverbis i precedeix el Càntic dels Càntics, mentre que a la Bíblia jueva es troba entre aquests dos mateixos llibres, però en ordre invers: abans té el Càntic dels Càntics, i després el dels Proverbis. S'atribueix tradicionalment al rei Salomó.

## Citacions

* Se'n va una generació i en ve una altra, però la terra dura sempre.
       Ecle. 1,4.
* Allò que és tort no serveix per a redreçar, i allò que és incomplet no serveix per a comptar.
       Ecle. 1,15.
* Com més ciència, més angoixa.
       Ecle. 1,18.
* Tant avantatja la saviesa a la niciesa com la llum a la foscor.
       Ecle. 2,13.
* «El savi s'hi veu bé, i el foll camina a les fosques.»
       Ecle. 2,14.
* Res de més agradable per a l'home que menjar i beure i sentir-se feliç del propi treball.
       Ecle. 2,24.
* Per a tot hi ha el moment, i un temps per a cada cosa sota el sol.
       Ecle. 3,1.
* Tots van ser fets de la pols, i tots tornen a la pols.
       Ecle. 3,20.
* Tot el treball i tot l'èxit d'una obra no és més que gelosia d'un home per un altre.
       Ecle. 4,4.
* L'ignorant plega les mans i es devora a si mateix.
       Ecle. 4,5.
* Més val ser dos que un de sol, que així els fa bon profit el seu treball.
       Ecle. 4,9.
* Més val un jove pobre i intel·ligent que un rei vell i neci que ja no sap aconsellar-se.
       Ecle. 4,13.
* Dels molts afanys vénen els somnis, i de les moltes paraules, la conversa del foll.
       Ecle. 5,2.
* No permetis que la boca et torni culpable tot el cos.
       Ecle. 5,5.
* El cobejós de diner, no en té mai prou, i qui cobeja l'abundància, no en treu profit.
       Ecle. 5,9.
* Es millor la fruïció dels ulls que la gana de l'estómac.
       Ecle. 6,9.
* Millor la tristesa que la rialla, perquè mentre s'entristeix la cara s'ennobleix el cor.
       Ecle. 7,3.
* El cor dels savis és a la casa del dol, i el cor dels folls és a la casa de la festa.
       Ecle. 7,4.
* La calúmnia torna insensat el savi i perverteix la valentia del seu cor.
       Ecle. 7,7.
* El pacient és més feliç que l'orgullós.
       Ecle. 7,8.
* La saviesa dóna al savi més ajuda que deu governants a una ciutat.
       Ecle. 7,19.
* Trobo la dona més amarga que la mort. El seu cor és un parany i un filat, i les seves mans són llaços.
       Ecle. 7,26.
* No hi ha cap home que sigui amo del seu alè, ni que pugui retenir-lo.
       Ecle. 8,8.
* No hi ha res millor per a l'home que menjar i beure i divertir-se.
       Ecle. 8,15.
* El cor dels homes és ple de tristesa, i els seus pensaments són necis mentre viuen
       Ecle. 9,3.
* «Més val la saviesa que la força»; però la saviesa del pobre és menystinguda.
       Ecle. 9,16.
* Una mica de follia fa més pes que un tresor de saviesa.
       Ecle. 10,1.
* Si la ira del governant s'alça contra tu, no et facis enrera, perquè la calma evita greus caigudes.
       Ecle. 10,4.
* Paraules de boca de savi són favor, però un foll es perd pels propis llavis.
       Ecle. 10,12.
* Feliç de tu, país, que tens per rei un fill de nobles, i els seus prínceps mengen a l'hora deguda, per prendre forces i no pas per embriagar-se!
       Ecle. 10,17.
* Qui observa el vent, no sembra, i qui es fixa en els núvols, no cull.
       Ecle. 11,4.
* Alegra't, jove, en la teva joventut, i sigues feliç, els dies de la teva adolescència.
       Ecle. 11,9.
* Les dites dels savis són com burxes de bou, i com estaques que fermen els caps de ramat: provenen d'un sol pastor.
       Ecle. 11,11.
* Tingues present que fer molts llibres és mai no acabar, i que l'estudi excessiu fa malbé la salut.
       Ecle. 11,12.
* Déu portarà a judici tota acció, tota cosa amagada, sigui bona, sigui dolenta.
       Ecle. 11,14.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 Eclesiastès, 2006.

## Bibliografia

* «Eclesiastès». A: La Bíblia. Alacant: Biblioteca Virtual Joan Lluís Vives, 2006 [Consulta: 25 gener 2015].